Αθλητική Ένωση Εσπερίδες Καλλιθέας

Η Αθλητική Ένωση Εσπερίδες Καλλιθέας (γνωστή και ως Ραβέννα Εσπερίδες) ήταν ελληνικός αθλητικός σύλλογος που δραστηριοποιούταν στην περιοχή της Καλλιθέας στην Αθήνα, όπου και βρισκόταν η έδρα του, το Κλειστό Γυμναστήριο «Έσπερος». Επίσημο έτος ίδρυσής του ήταν το 1995 και αγωνιζόταν με χρώματα το κίτρινο και το μπλε. Διατηρούσε τμήματα καλαθοσφαίρισης για αθλήτριες όλων των ηλικιών.

 Ιστορικό συλλόγου 

Ο σύλλογος ιδρύθηκε μετά από τη συγχώνευση των γυναικείων ομάδων του Εσπέρου Καλλιθέας, του Παντζιτζιφιακού Α.Ο., της Α.Ε. Καλλιθέας-Τζιτζιφιών και του τμήματος καλαθοσφαίρισης του Α.Ν.Ο. Γλυφάδας, η οποία διήρκεσε σταδιακά από το 1995 έως το 2003.

Κατά τη δεκαετία του 2000 αποτέλεσε έναν από τους ισχυρότερους συλλόγους της γυναικείας καλαθοσφαίρισης, έχοντας κατακτήσει δύο Πρωταθλήματα Ελλάδος (20062008), τέσσερα Κύπελλα Ελλάδος (2006200720082009) και δύο Double (20062008).«Βαθμολογίες Πρωταθλημάτων» , πληροφορίες στον επίσημο ιστότοπο της Ε.Ο.Κ.«Η ιστορία των τελικών Κυπέλλου Γυναικών» , πληροφορίες στον επίσημο ιστότοπο της Ε.Ο.Κ.

Τον Ιούνιο του 2012 ανακοινώθηκε η μετονομασία-προσχώρηση των Εσπερίδων στο σύλλογο ανδρικής καλαθοσφαίρισης του δήμου τους, με την ονομασία Γ.Σ. Ίκαρος Καλλιθέας. Ο νέος σύλλογος εξακολούθησε να έχει αντικείμενο αποκλειστικά τη γυναικεία καλαθοσφαίριση, με το βασικό πυρήνα της διοίκησης να παραμένει ίδιος. Ο Ίκαρος αντικατέστησε τις Εσπερίδες στην Α1 Εθνική, εφόσον η υπόστασή του δεν άλλαξε ουσιαστικά.«Από Εσπερίδες… Ίκαρος», άρθρο στον ιστότοπο του NovaΣΠΟΡ FM, 13 Ιουνίου 2012.

 Τμήμα καλαθοσφαίρισης γυναικών 

 Ελληνικό πρωτάθλημα 
Οι Εσπερίδες πραγματοποίησαν το ντεμπούτο τους στην Α1 Εθνική Κατηγορία την περίοδο 1998-99 γνωρίζοντας τον υποβιβασμό.Βαθμολογία πρωταθλήματος 1998-99 Αρχείο του ιστότοπου sport.gr Επέστρεψε στην Α1 την περίοδο 2000-01, γνωρίζοντας και πάλι τον υποβιβασμό με το πέρας των αγωνιστικών τους υποχρέωσεων. Επέστρεψαν ωστόσο το επόμενο καλοκαίρι στη μεγάλη κατηγορία, έχοντας σκαρφαλώσει στη 2η θέση του πρωταθλήματος της Α2 Εθνικής.

 Περίοδος 2002-05  Την επόμενη χρονιά, 2002-03, ο σύλλογος εξασφάλισε με άνεση την παραμονή του στην Α1 Εθνική, ολοκληρώνοντας τις υποχρεώσεις του στην 7η θέση της τελικής κατάταξης. Ήταν, ωστόσο, την επόμενη περίοδο, 2002-03, που οι Εσπερίδες παραλίγο να στεφθούν πρωταθλήτριες όταν, ισοβαθμώντας με το Σπόρτιγκ στην κορυφή της βαθμολογίας, έχασαν το στέμμα λόγω της συγκομιδής τους στα μεταξύ τους παιχνίδια. Την επόμενη περίοδο, 2004-05, η ομάδα κατέλαβε εκ νέου τη 2η θέση της τελικής βαθμολογίας, όντας πλέον τρεις βαθμούς πίσω από τον πρωτοπόρο. Στις 12-13 Μαρτίου 2005 ο σύλλογος συμμετείχε στο Final-4 του Κυπέλλου Ελλάδος που διεξήχθη στην Αθήνα, τερματίζοντας τέταρτος (Ημιτελικός: Δ.Α.Σ. Άνω Λιοσίων - Εσπερίδες 66-65, Μικρός Τελικός: Παναθηναϊκός - Εσπερίδες 78-55).

 Περίοδος 2005-08  Λαμπρότερες στιγμές του συλλόγου ήταν τα έτη 2005-06 και 2007-08 κατά τη διάρκεια των οποίων οι Εσπερίδες κατέκτησαν τόσο το Πρωτάθλημα Γυναικών, όσο και το Κύπελλο.«Πρωταθλητές Α1 Εθνικής Κατηγορίας Γυναικών» , πληροφορίες στον επίσημο ιστότοπο της Ε.Ο.Κ.κατάκτηση του Κυπέλλου μπάσκετ γυναικών πανηγυρίζουν οι Εσπερίδες», Newsroom ΔΟΛ με πληροφορίες: ΑΠΕ, άρθρο στον ιστότοπο In.gr, 5 Μαΐου 2006.«Για τρίτη σερί χρονιά κατέκτησαν το τρόπαιο οι Εσπερίδες, 67-53 την Πτολεμαΐδα», Newsroom ΔΟΛ με πληροφορίες: ΑΠΕ, άρθρο στον ιστότοπο In.gr, 16 Μαρτίου 2008. Το μεν πρώτο Final-4 του Κυπέλλου διεξήχθη στις 4-5 Μαρτίου 2006 στην Αθήνα (Ημιτελικός: Εσπερίδες - Παναθηναϊκός 70-59, Τελικός: Σπόρτιγκ - Εσπερίδες 57-61), ενώ το δεύτερο στις 15-16 Μαρτίου 2008 στη Βέροια (Ημιτελικός: Εσπερίδες - Αθηναϊκός 52-44, Τελικός: Απόλλων Πτολεμαΐδας - Εσπερίδες 53-67).

Την ενδιάμεση περίοδο, 2006-07 οι Εσπερίδες κατέκτησαν μόνο το Κύπελλο, το Final-4 του οποίου διεξήχθη στις 24-25 Φεβρουαρίου 2007 στο Βόλο, ισοφαρίζοντας στην τριετία αυτή το ρεκόρ Κυπέλλων που μέχρι τότε διατηρούσε ο Σπόρτιγκ Αθηνών (Ημιτελικός: Εσπερίδες - Siemens 70-60, Τελικός: Εσπερίδες - Καστοριά 58-53).«Οι Εσπερίδες κατέκτησαν το Κύπελλο με 58-53 επί της Καστοριάς», Newsroom ΔΟΛ με πληροφορίες: ΑΠΕ, άρθρο στον ιστότοπο In.gr, 25 Φεβρουαρίου 2007. Στα πλαίσια του Πρωταθλήματος ο σύλλογος τερμάτισε δεύτερος, ένα βαθμό πίσω από τον πρωτοπόρο Πανιώνιο.

 Περίοδος 2008-09  Κατά τη διάρκεια της αγωνιστικής περιόδου 2008-09 η ομάδα των Εσπερίδων αναδείχτηκε 2η στο Πρωτάθλημα, ενώ κατέκτησε παράλληλα το Κύπελλο Ελλάδας για τέταρτη συνεχόμενη φορά.«Οι Εσπερίδες κατέκτησαν το Κύπελλο Ελλάδας στην παράταση», Newsroom ΔΟΛ με πληροφορίες: ΑΠΕ, άρθρο στον ιστότοπο In.gr, 8 Μαρτίου 2009. Το Final-4 διεξήχθη στις 7-8 Μαρτίου 2009 στην Αθήνα (Ημιτελικός: Εσπερίδες - Παναθηναϊκός 57-45, Τελικός: Παλαιό Φάληρο - Εσπερίδες 58-70 (κ.α. 53-53)). Αποτελούν την ομάδα που έχει κατακτήσει τα περισσότερα Κύπελλα από την ίδρυση του δεσμού, αποσπώντας το τρόπαιο επί τέσσερα χρόνια χωρίς διακοπή.

 Περίοδος 2009-10  Κατά την περίοδο 2009-10 η ομάδα των Εσπερίδων ολοκλήρωσε τις αγωνιστικές της υποχρεώσεις στη 2η θέση της βαθμολογικής κατάταξης της Α1 Εθνικής. Στους αγώνες του Κυπέλλου γνώρισε τον αποκλεισμό στην Δ' Φάση όταν ηττήθηκε από τον Πανιώνιο Σμύρνης με σκορ 70-44.«Στο Final-4 του κυπέλλου έυκολα ο Πανιώνιος!», άρθρο στον ιστότοπο WePlayBall.gr, 5 Νοεμβρίου 2009.

 Περίοδος 2010-11  Η επόμενη αγωνιστική περίοδος, 2010-11, υπήρξε δύσκολη για το σύλλογο, καθώς έφερε διοικητική αστάθεια,«Εσπερίδες: Διεγράφη ο νέος πρόεδρος, απάντηση του ΔΣ!», άρθρο στον ιστότοπο WePlayBall.gr, 8 Μαρτίου 2011. οικονομικές δυσκολίες «Η λίστα της ντροπής!», άρθρο στον ιστότοπο WePlayBall.gr, 14 Ιουνίου 2011. και την απομάκρυνση της ομάδας από την κορυφαία δυάδα μετά από επτά χρόνια. Συγκεκριμένα ο σύλλογος κατέλαβε την 6η θέση και δεν συμμετείχε στον καινούριο θεσμό των play-off. Στα πλαίσια του Κυπέλλου Ελλάδος, οι Εσπερίδες αποκλείστηκαν στη Β' Φάση, γνωρίζοντας την ήττα από τον μετέπειτα τροπαιούχο Αθηναϊκό, γνωρίζοντας την ήττα με σκορ 50-84.«Τυφώνας στην Καλλιθέα ο Αθηναϊκός», άρθρο στον ιστότοπο WePlayBall.gr, 20 Οκτωβρίου 2010.

 Περίοδος 2011-12  Κατά την τελευταία του περίοδο με την ονομασία «Εσπερίδες», 2011-12, ο σύλλογος της Καλλιθέας τερμάτισε στη 2η θέση με 17 νίκες και 5 ήττες. Κατόπιν έλαβαν μέρος στη διαδικασία των play-off, αποτυγχάνοντας να συμμετάσχουν στη σειρά των τελικών.«Βράζουν» με τη διαιτησία οι Εσπερίδες», άρθρο στον ιστότοπο Onsports.gr, 23 Απριλίου 2012. Η καλή πορεία της ομάδας επιστεγάστηκε με τη συμμετοχή στον τελικο του Κυπέλλου, την πρώτη μετά από τέσσερα χρόνια, όπου γνώρισαν την ήττα σε έναν ανταγωνιστικό αγώνα από τον Αθηναϊκό με σκορ 57-50 (Ημιτελικός: Πανιώνιος Σμύρνης - Εσπερίδες 57-69, Τελικός: Αθηναϊκός - Εσπερίδες 57-50).«Κυπελλούχος ο Αθηναϊκός...ακόμη μία φορά» , άρθρο στον ιστότοπο BasketNet.gr, 8 Απριλίου 2012.«Κυπελλούχος ο Αθηναϊκός» , άρθρο στον ιστότοπο Contra.gr, 8 Απριλίου 2012.

 Ευρωπαϊκή πορεία 
Πριν την συγχώνευση των ομάδων που απαρτίζουν το σημερινό σύλλογο, στο Ronchetti Cup είχαν αγωνιστεί τόσο οι Εσπερίδες Καλλιθέας (1998-99) όσο και ο Α.Ν.Ο. Γλυφάδα (2002-03). Οι Εσπερίδες Καλλιθέας έλαβαν μέρος στη διοργάνωση του EuroCup Women την περίοδο 2008-09.«Ravenna Esperides EuroCup Women 2009», επίσημος ιστότοπος FIBA Europe.

Τόσο κατά την αγωνιστική περίοδο 2008-09 όσο και την 2009-10 ο σύλλογος κέρδισε το δικαίωμα συμμετοχής στο EuroCup Γυναικών κατά την επόμενη αγωνιστική περίοδο, αν και οι ιθύνοντες του συλλόγου αποφάσισαν την άρνηση της πρόσκλησης.«Με Αθηναϊκό, Καλαμαριά και Φάληρο το EuroCup 2009-2010», άρθρο στον ιστότοπο WePlayBall.gr, 20 Ιουλίου 2009.«Στο EuroCup ο Αρης», άρθρο στον ιστότοπο WePlayBall.gr, 21 Ιουνίου 2010.

 Τμήματα υποδομής 
 Ομάδα Νεανίδων 
Η ομάδα νεανίδων (U19) των Εσπερίδων έχει κατακτήσει τέσσερα χρυσά μετάλλια σε Πανελλήνιο Πρωτάθλημα: το 1996 στην Καστοριά, το 2004 στα Πατήσια και το 2005 στην Κοζάνη. Επίσης δύο ασημένια στις διοργανώσεις του 2003 στην Καλλικράτεια και 2010 στο Ρέθυμνο. Τέλος, ένα χάλκινο το 2012 στην Κύμη.«Πρωταθλητές Νεανίδων Γυναικών» , πληροφορίες στον επίσημο ιστότοπο της Ε.Ο.Κ.

Κατά την αγωνιστική περίοδο, 2009-10, η ομάδα των νεανίδων αναδείχτηκε πρωταθλήτρια τόσο στον 1ο Όμιλο Νεανίδων της Ε.Σ.ΚΑ.Ν.Α., όσο και Κυπελλούχος Ε.Σ.ΚΑ.Ν.Α. (απέναντι σε ομάδες όλων των ηλικιακών κατηγοριών).«Πήραν και το κύπελλο ΕΣΚΑΝΑ οι νεανίδες των Εσπερίδων», άρθρο στον επίσημο ιστότοπο της Ε.Σ.ΚΑ.Ν.Α., 26 Μαρτίου 2010.

 Ομάδα Κορασίδων 
Η ομάδα κορασίδων (U16) έχει κατακτήσει τρία χρυσά μετάλλια σε Πανελλήνιο Πρωτάθλημα: το 2004 στον Ιαλυσό Ρόδου, το 2009 στην Πτολεμαΐδα και το 2012 στο Βόλο. Ακόμη τρία ασημένια (2003 Μετς, 2006 Τρίπολη, 2007 Εύοσμος) και δύο χάλκινα (2005 Βόλος και 2011 Νικήτη). Επίσης κατέχει το ρεκόρ με εννέα κατακτήσεις χρυσού σε δέκα διοργανώσεις κορασίδων Ε.Σ.ΚΑ.Ν.Α.«Πρωταθλητές Κορασίδων Γυναικών» , πληροφορίες στον επίσημο ιστότοπο της Ε.Ο.Κ.«Αποτελέσματα Κορασίδων ΕΣΚΑΝΑ: Πρωταθλήτριες οι Εσπερίδες!», άρθρο στον ιστότοπο WePlayBall.gr, 2 Απριλίου 2012.

 Τμήμα γυναικείας πετοσφαίρισης 

Το καλοκαίρι του 2011 τα σωματεία Γ.Σ. Ίκαρος Καλλιθέας και Εσπερίδες Καλλιθέας ανακοίνωσαν τη δημιουργία κοινού τμήματος γυναικείας πετοσφαίρισης, υπό το σύνθετο όνομα  «Ίκαρος Εσπερίδες».«Ίκαρος Εσπερίδες: Νέο σωματείο!», ανακοίνωση στον ιστότοπο του συλλόγου Ίκαρος Καλλιθέας.

 Παραπομπές 

 Εξωτερικοί σύνδεσμοι 

Εσπερίδες Καλλιθέας, επίσημη ιστοσελίδα
Εσπερίδες Καλλιθέας, ιστοσελίδα της FIBA για το 2009


Κατηγορία:Αθλητικοί σύλλογοι Αθήνας
Κατηγορία:Ανενεργοί ελληνικοί σύλλογοι καλαθοσφαίρισης
Κατηγορία:Σωματεία Ε.Σ.ΚΑ.Ν.Α.
Κατηγορία:Ιδρύσεις αθλητικών συλλόγων το 2003
Κατηγορία:Ιδρύσεις ομάδων καλαθοσφαίρισης το 2003